**Jordana Brewsterová** (angl. Jordana Brewster; \* 26. apríl 1980, Panama City, Panama) je americká herečka a modelka známa z filmu *Rýchlo a zbesilo* kde stvárnila postavu Miu Toretto.

Životopis
---------

Je dcérou brazílskej modelky a amerického investičného bankára. Má sestru Isabelu. Keď mala dva mesiace, jej rodina sa presťahovala do Londýna, kde žila do jej šiestich rokov. Neskôr sa presťahovali do Ria de Janeira, kde sa aj so sestrou naučili plynule po portugalsky. V jej desiatich rokoch sa znovu sťahovali, tentokrát do Spojených štátov, konkrétne na Manhattan, kde navštevovala dievčenskú katolícku školu, neskôr prešla na súkromnú školu v New Yorku.

Kariéra
-------

Ako násťročná sa začala objavovať v seriáloch ako *All My Children.* Po pár menších rolách, prišiel zlom v roku 1998 v sci-fi trileri *Fakulta*, kde stvárnila rolu študentky Delillah Proffiovej, spolu s jej hereckými kolegami ako Elijah Wood či Salma Hayek. Film režíroval Robert Rodriguez.

V roku 2001 prešla konkurzom na rolu Mii Toretto vo filme, *Rýchlo a zbesilo*. Tento film ju doslova katapultoval medzi hollywoodsku elitu. Po jej boku sa objavili herci ako Vin Diesel, Michelle Rodriguez či Paul Walker. Počas začiatkov natáčania Brewsterová ešte nemala vodičský preukaz, ktorý si počas natáčania urobila. Brewsterová stvárnila rolu Mii Toretto šesť krát. 

V roku 2004 stvárnila vedľajšiu postavu vo filme *Agentky D.E.B.S.* kde stvárnila lesbu. Jej herecká rola bola kvôli jej filmovému vzťahu s hereckou kolegyňou Sarou Foster veľmi kritizovaný. V roku 2006 si zahrala hlavnú úlohu vo filme *Texaský masaker motorovou pílou*. Za svoj herecký výkon bola Brewsterová nominovaná na ocenenie Teen Choice Awards 2007, v kategóriách Choice Movie: Horror - Thriller a Choice Movie: Scream. 

V roku 2012 sa objavila na natáčaní seriálu *Dallas* s hercami ako Patrick Duffy, ktorý bol v roku 2014 ukončený. Objavila sa aj v televíznom seriály *American Crime Story*, ktorý sa začal natáčať v roku 2016 a v roku 2017 stvárnila jednu z hlavných úloh seriálu *Lethal Weapon*. Počas rokov, si zahrala ešte v pár filmoch ale žiadny jej nepriniesol slávu ako *Rýchlo a zbesilo*.

Osobný život
------------

V roku 2006 sa počas natáčania hororu *Texaský masaker motorovou pílou: Počiatok* spoznala s producentom Andrewom Formom, s ktorým má dve deti. Svadbu mali v roku 2007 na Bahamách. Ich manželstvo sa skončilo rozvodom v roku 2020. 

V júni 2016 sa objavila vo videu na počesť obetí streľby v nočnom klube v Orlande, kde spoločne s ďalšími osobnosťami hovorí životný príbeh obetí.

Filmografia
-----------

* 1956 – As the World Turns (TV seriál)
* 1998 – Fakulta
* 1999 – '60s, The (TV film)
* 2001 – Rýchlo a zbesilo
* 2001 – The Invisible Circus
* 2004 – Agentky D.E.B.S.
* 2005 – Nearing Grace
* 2006 – Friendly Fire
* 2006 – Námorná akadémia
* 2006 – Texaský masaker motorovu pílou: Počiatok
* 2007 – Chuck (TV seriál)
* 2007 – Mr. and Mrs. Smith (TV film)
* 2009 – Rýchlo a zbesilo 4
* 2009 – Vnútorný nepriateľ (TV seriál)
* 2010 – Gigantic (TV seriál)
* 2011 – Hot Dog Water
* 2011 – Rýchlo a zbesilo 5
* 2012 – Dallas (TV seriál)
* 2013 – Rýchlo a zbesilo 6
* 2014 – American Heist
* 2015 – Home Sweet Hell
* 2015 – Rýchlo a zbesilo 7
* 2016 – American Crime Story (TV seriál)
* 2016 – Lethal Weapon (TV seriál)
* 2016 – Secrets and Lies (TV seriál)
* 2017 – Rýchlo a Zbesilo 8
* 2017 – Lethal Weapon (TV seriál)

Iné projekty
------------

Commons
* Spolupracuj na Commons Commons ponúka multimediálne súbory na tému **Jordana Brewsterová**

Externé odkazy
--------------

* Jordana Brewsterová v Česko-Slovenskej filmovej databáze
* Jordana Brewster v Internet Movie Database (po anglicky)

Zdroj
-----

*Tento článok je čiastočný alebo úplný preklad článku Jordana Brewster na anglickej Wikipédii.*

Autoritné údaje: * BnF: 141590065
* ISNI: 0000 0000 7143 5512
* LCCN: no00010828
* VIAF: 53688905
* WorldCat: lccn-no00010828